"La vară!" Jose Mourinho și-a stabilit viitorul
"The Special One" este liber de contract din ianuarie 2024, de când s-a despărțit de AS Roma.
Jose Mourinho a bifat la clubul din Serie A 138 de prezențe și a înregistrat o medie de 1.70 puncte pe meci, conform statisticilor oferite de site-ul de specialitate Transfermarkt.
"La vară!" Jose Mourinho și-a stabilit viitorul
Prezent la circuitul Portimao la MotoGP, Jose Mourinho a fost întrebat de reprezentanții mass-media despre viitorul său și a evidențiat că vrea în vară să revină la cârma unui club.
De asemenea, portughezul a fost chestionat și dacă și-ar dori să revină în Portugalia să antreneze, iar Jose Mourinho a dat de înțeles că nu are nicio problemă cu asta.
"Zero vești despre viitorul meu. Nu am club, sunt liber. Dar vreau să revin în vară. Vreau să muncesc. Niciodată să nu spui niciodată, mai ales în fotbal (n.r. despre preluarea unei echipe din Portugalia). Viața mea este fotbalul, pot să antrenez oriunde și nu am probleme", a spus Jose Mourinho, citat de ge.globo.com.
Ce echipe a antrenat Jose Mourinho
"The Special One" a stat de-a lungul carierei sale fotbalistice la cârma celor de la Benfica, Leiria, FC Porto, Chelsea, Inter, Real Madrid, Manchester United, Tottenham Hotspur și AS Roma.
Lusitanul și-a trecut în cont de două ori trofeul UEFA Champions League. Prima dată în sezonul 2003/04 cu FC Porto, iar cea de-a doua oară în stagiunea 2009/10 cu Inter Milano.
Urmăriți SPORT.RO și pe Google News